Bergen og omland

Bergen og omland er en storbyregion i  Vestland fylke som omfatter Bergen by og Strilelandet som omgir byen (Midthordland og Nordhordland). Den består av 13 kommuner med et samlet areal på 4 468 km² og 414 863 innbyggere per 1. januar 2021. Det utgjør 81,1 % av innbyggerne i Hordaland og 30,7 % av befolkningen på Vestlandet. Av disse bor 66,3 % i Bergen kommune og 33,7 % på Strilelandet (omlandet). 45 % av arealet er fjellområder som ligger høyere enn 300 meter over havet.


== Kommuner ==


== Administrative inndelinger ==
Kommunene i regionen er medlemmer av det interkommunale samarbeidsorganet Bergensalliansen.
Kommunene i Nordhordland deltar i Regionrådet Nordhordland. Austevoll deltar i Samarbeidsrådet for Sunnhordland. De øvrige kommunene er ikke medlem av et regionråd (var med i Bergensregionen til mai 2010).
Kommunene finansierer Invest in Bergen sammen med Gulen, Ulvik, Ullensvang, Voss, og Vestland fylkeskommune.
Bergen tingrett dekker kommunene under Gulating lagdømme.
Bergen domprosti dekker bydelene Bergenhus, Laksevåg og Årstad i Bergen, Fana prosti dekker bydelene Fana, Fyllingsdalen og Ytrebygda i Bergen og Austevoll og Bjørnafjorden kommuner, Hardanger og Voss prosti dekker Samnanger og Vaksdal samt kommunene i Hardanger og Voss, Nordhordland prosti dekker Alver, Austrheim, Fedje, Gulen, Masfjorden, Modalen og Solund, Vesthordland prosti dekker Askøy og Øygarden, og Åsane prosti dekker bydelene Arna og Åsane i Bergen og Osterøy kommune, alle under Bjørgvin bispedømme i Den norske kirke.
Hele området tilhører Vest politidistrikt og Helse Bergen helsedistrikt.
Hele området utgjorde forhenværende Nordhordland fogderi, unntatt Bergen som var et eget fogderi og fylke.


== Befolkningsutvikling ==
Tabellen viser befolkningsutviklingen i Bergen og omland i perioden 1966-2018.


== Største tettsteder ==
Bergen og omlands største tettsteder, rangert etter innbyggertall 1. januar 2013 (nåværende kommune i parentes):
Bergen – 247 731 (Bergen)
Askøy – 21 438 (Askøy)
Osøyro –  13 911 (Bjørnafjorden)
Arna – 11 722 (Bergen)
Knarrevik/Straume – 10 302 (Øygarden)
Knarvik – 5 207 (Alver)
Ågotnes – 2 763 (Øygarden)
Frekhaug – 2 335 (Alver)
Torsteinsvik – 1 654 (Øygarden)
Knappskog – 1 451 (Øygarden)
Søvik – 1 446 (Bergen og Bjørnafjorden)
Søfteland – 1 425 (Bjørnafjorden)
Storebø – 1 322 (Austevoll)
Lindås – 1 271 (Alver)
Dale – 1 163 (Vaksdal)
Valestrandfossen – 1 154 (Osterøy)
Haga – 1 083 (Samnanger)
Manger – 1 012 (Alver)


== Politikk ==

Etter kommunestyrevalget i 2011 bodde 92,4 % av innbyggerne i Bergen og omland i en kommune med enten ordfører (82,9 %) eller varaordfører (9,5 %) fra Høyre. 5,8 % i en kommune med ordfører fra Fremskrittspartiet, 4,8 % med ordfører fra Arbeiderpartiet, 4,3 % med ordfører fra Kristelig Folkeparti og 2,1 % med ordfører fra Senterpartiet (jfr. Liste over ordførere i Norge 2011-2015).
Ved stortingsvalget i 2013 var det 288 558 stemmeberettigede velgere i Bergen og omland. Det ble avgitt 233 946 stemmer. Valgdeltagelsen var dermed 81,1 %. Det ble avgitt 232 532 godkjente stemmer, 1 108 blanke stemmer og 306 stemmer som ble forkastet av andre grunner. Valgresultatet ga en borgerlig overvekt på 28,1 prosentpoeng (61,0 % H+Frp+KrF+V, 32,9 % Ap+Sp+SV). Tabellen viser stemmefordelingen ved kommunestyrevalget i 2011:


== Referanser ==